**Biharkeresztes Város Önkormányzata**

**4110 Biharkeresztes, Széchenyi u. 57.**

**AJÁNLATKÉRŐ DOKUMENTUMOK**

**„Biharkeresztes Város Önkormányzata - óvoda, iskola, bölcsőde közétkeztetése és az idősek szociális étkeztetése”**

**TÁRGYÚ**

**KÖZBESZERZÉSNEK NEM MINŐSÜLŐ BESZERZÉSI ELJÁRÁSHOZ**

**2025. június**

1. **Ajánlatkérő neve, címe, telefon (e-mail):**

Biharkeresztes Város Önkormányzata

4110 Biharkeresztes, Széchenyi utca 57.

Adószám: 15728403-2-09

Képviseli: Dani Béla Péter polgármester

Kapcsolattartó: Dr. Berecz Orsolya Zsuzsa állami közbeszerzési szaktanácsadó, 06204101981, [drbereczorsolya@gmail.com](mailto:drbereczorsolya@gmail.com)

1. **A beszerzési eljárás fajtája:**

Hirdetménnyel induló, tárgyalás nélküli beszerzési eljárás. Jelen eljárás a 2015. évi CXLIII. közbeszerzésről szóló törvény (továbbiakban: Kbt.) hatálya alá nem tartozik, tekintettel arra, hogy az eljárás becsült értéke nem éri el a nemzeti értékhatárt.

1. **Az Ajánlatkérő Dokumentumok rendelkezésre bocsátásának módja, határideje, annak beszerzési helye és pénzügyi feltételei:**

Ajánlatkérő az Ajánlatkérő Dokumentumokat *(a továbbiakban: Dokumentáció)* térítésmentesen, egyidejűleg, elektronikus úton bocsátja ajánlattevők rendelkezésére.

1. **A beszerzés tárgya és részletes leírása:**

Az étkeztetés biztosítása a Biharkeresztesi Bocskai István Általános Iskolában; a Berettyóújfalui Szakképzési Centrum Bocskai István Gimnáziuma, Szakgimnáziuma, Szakközépiskolája és Kollégiumában; a Biharkeresztesi Szivárvány Óvoda és Bölcsődében; valamint a szociális étkeztetés biztosítása. A vállalkozó köteles a Berettyóújfalui Szakképzési Centrum Bocskai István Gimnáziuma, Szakgimnáziuma, Szakközépiskolája és Kollégiumában található, valamint a Biharkeresztesi Szivárvány Óvoda és Bölcsődében található konyhában el­készíteni az ételeket, s gondoskodni az ételek kiszállításáról.

A fentiek teljesítése érdekében a vállalkozónak a következőket kell ellátnia:

* az élelmiszerek és nyersanyagok beszerzését, tárolását,
* a fogyasztásra kerülő élelmiszerek előkészítését, tárolását,
* ételbiztosítás, azok kiszállítását,
* a kulturált étkeztetés lebonyolításához szükséges kellékek, a kiszolgáláshoz szük­séges eszközök (tányérok, pohár, evőeszközök pótlása, szalvéta, fűszerek, stb.) megfelelő mennyiségben történő biztosítása,
* a konyhai eszközök fertőtlenítése, illetőleg mosása, az étkezések után mosogatás elvégzése, az ehhez szükséges tisztító, fertőtlenítő szerek biztosítása,
* a térítési díjak beszedéséről,
* az átadott és használt eszközök karbantartásáról, korszerűsítéséről, pótlásáról, il­letve cseréjéről a konyha működtetésével összefüggő jogszabályoknak és hatósági előírásoknak megfelelően,
* a HACCP rendszer folyamatos működtetéséről,
* ételminták vétele, tárolása,
* a kommunális és egyéb hulladék szakszerű kezeléséről, tárolásáról és elszállításá­ról.

A vállalkozó köteles elvégezni mindazon beruházás(oka)t, melye(ket)t a szakhatóság bármely konyha működése tekintetében előír. A beruházás során biztosítandó ingósá­gok a vállalkozó tulajdonában maradnak, azokat a szerződés lejártakor elszállíthat­ja.

37/2014. (IV. 30.) EMMI rendelet előírásainak megfelelően kell az étlapot összeállítani, és az ennek való megfelelést az étlapon szükséges feltüntetni.

Tálalókonyha és étkező kialakítása:

Ajánlattevő vállalja, hogy a tálalókonyhát 2025. október 15. napjáig a vonatkozó jogszabályok szerint felújítja.

Az Ajánlattevőnek rendelkeznie kell két engedélyezett konyhával, és a konyhákhoz tartozó teljes felszereléssel, továbbá vállalja, hogy 2025. szeptember 1. napjáig a szükséges működési engedélyekkel is rendelkezni fog a konyhákra.

1. **A szerződés meghatározása:**

Vállalkozási keretszerződés.

1. **A szerződés időtartama,** **teljesítés helye:**

A szerződést határozott időre kötik, mely határozott idő 2025. augusztus 1-től 2026. december 31. napjáig tart.

Teljesítés helye: Biharkeresztes, Ady Endre u. 2,

Biharkeresztes, Széchenyi u. 61,

Biharkeresztes, Hősök tere 15.

Biharkeresztes, Alkotmány u. 35-37.

Biharkeresztes, Damjanich u. 9.

A tálalókonyhai szolgáltatás teljesítési helye: Biharkeresztes, Ady Endre u. 10. (Éva-presszó)

1. **Az ellenszolgáltatás teljesítésének feltételei:**

Ajánlatkérő előleget nem biztosít.

Ajánlatkérő a fedezetet saját forrásból biztosítja.

Számlázás: Nyertes ajánlattevő havonta jogosult számla benyújtására.

Ajánlatkérő az ellenszolgáltatás összegét, a teljesítésigazolással igazolt szerződésszerű teljesítést követően átutalással fizeti meg a Ptk. 6:130. § (1) rendelkezései alapján 15 napon belül.

Az ajánlat, a számlázás, az elszámolás és a kifizetés pénznem: HUF.

Vonatkozó jogszabályok különösen:

* A Polgári Törvénykönyvről szóló 2013. évi V. törvény;
* Az általános forgalmi adóról szóló 2007. évi CXXVII. törvény.
* A behajtási költségátalányról szóló 2016. évi IX. törvény.

Az ellenszolgáltatás teljesítésének részletes feltételeit a szerződéstervezet tartalmazza.

1. **Szerződést biztosító mellékkötelezettségek:**

Késedelmi kötbér, meghiúsulási kötbér és hibás teljesítési kötbér.

A szerződést biztosító mellékkötelezettségek részletes szabályait a szerződéstervezet tartalmazza.

1. **Az ajánlatok bírálati szempontja:**

Értékelési szempontok

1. értékelési szempont: Ajánlati összár (nettó Forint, összesen)

2. értékelési szempont: Az ételkészítés és a tálalás helye közötti minél rövidebb szállítási időtartam (perc) (ajánlati elem maximum értéke: 60 perc, ajánlati elem értékelés során eltérő ponttal értékelt legkedvezőbb szintje: 10 perc)

3. értékelési szempont: Rendelkezik-e a NÉBIH szabályainak megfelelő élelmezési programmal? (igen/nem): 20

Az ajánlatok értékelési részszempontok szerinti tartalmi elemeinek értékelése során adható pontszám alsó és felső határa: 0-10 pont (az adható pontszámot Ajánlatkérő két tizedes jegyre kerekíti).

A módszerek meghatározása, amellyel a fentiek szerinti ponthatárok közötti pontszám megadásra kerül:

1.) Ajánlati összár (nettó Forint 1 évi mennyiségre, összesen) (nettó HUF) – súlyszám:70

Ezen értékelési részszempont esetén az összehasonlítás alapját az Ajánlattevő által megajánlott nettó ajánlati árnak a mértéke képezi. Az 1. értékelési részszempont esetén a legalacsonyabb összegű nettó ajánlati árat tartalmazó (legkedvezőbb) ajánlat kapja a maximális bírálati pontszámot, a többi ajánlat bírálati pontszáma ehhez viszonyítva fordítottan arányosan, az alábbi képlet alkalmazásával kerül meghatározásra.

P = Alegjobb / Avizsgált X (Pmax – Pmin) + Pmin ahol:

P: a vizsgált ajánlati elem adott részszempontra vonatkozó pontszáma

Pmax: a pontskála felső határa

Pmin: a pontskála alsó határa

A legjobb: a legelőnyösebb ajánlat tartalmi eleme

Avizsgált: a vizsgált ajánlat tartalmi eleme

Az így meghatározott pontszámok az értékelési részszemponthoz tartozó megfelelő súlyszámmal kerülnek felszorzásra.

2. Az ételkészítés és a tálalás helye közötti minél rövidebb szállítási időtartam (max 60 perc, min 10 perc): 10

Az ételkészítés és a tálalás helye közötti minél rövidebb szállítási időtartam (perc) értékelési szempont:

A szállítási időtartam meghatározására az ajánlatkérő az alábbi módszert írja elő:

A főzőkonyha közigazgatási címe és Biharkeresztes város közötti útvonal megtételének időtartama a google térkép (https://www.google.hu/map) szerint, az úgynevezett „forgalom nélküli”, személygépkocsival, az ajánlattevő által választott (autópálya igénybevételével, vagy autópálya nélküli eléréssel) szerint. A benyújtott legalacsonyabb igazolt elérési időtartamot tartalmazó ajánlat kapja a maximális 10 pontot, a többi ajánlat ehhez képest a fordított arányosítás módszerével kap pontszámot.

„Az ételkészítés és a tálalás helye” közötti minél rövidebb szállítási időtartam (perc) ajánlati elem maximum értéke: 60 perc, ajánlati elem értékelés során eltérő ponttal értékelt legkedvezőbb szintje: 10 perc. Tehát a 10 perc, vagy annál rövidebb szállítási időtartam a maximális 10 pontot kapja.

Ha a szállítási időtartam a 60 percet meghaladja az az ajánlat érvénytelenségét eredményezheti.

A fordított arányosítás módszerére az alábbi képlet alkalmazott:

P = Alegjobb / Avizsgált X (Pmax – Pmin) + Pmin

ahol:

P: a vizsgált ajánlati elem adott részszempontra vonatkozó pontszáma

Pmax: a pontskála felső határa

Pmin: a pontskála alsó határa

A legjobb: a legelőnyösebb ajánlat tartalmi eleme

Avizsgált: a vizsgált ajánlat tartalmi eleme

ahol: P: a vizsgált ajánlati elem adott szempontra vonatkozó pontszáma Pmax: Pmin: Pmin: a pontskála felső határa (10 pont) a pontskála alsó határa (0 pont) Alegjobb: Avizsgált: a legelőnyösebb ajánlat tartalmi eleme (legalacsonyabb érték) a vizsgált ajánlat tartalmi eleme.

1. Rendelkezik-e a NÉBIH szabályainak megfelelő élelmezési programmal? (igen/nem): 20

A 3. számú értékelési részszempont körében ajánlatkérő azt értékeli, hogy az ajánlattevő vállalja – hogy rendelkezik NÉBIH szabályainak megfelelő élelmezési programmal.

A vállalás esetén adott pontszám: 20. Amennyiben ajánlattevő nem rendelkezik a programmal, azaz „Nem” válasz esetén az adott pontszám: 0 pont. Az ajánlat Felolvasólapján a 2. számú értékelési részszempont tekintetében „Igen” vagy „Nem” megadása szükséges.

Mindkét válasz esetén az ajánlatban nyilatkozat formájában az Ajánlattevőnek nyilatkoznia kell a vállalásról.

Az így meghatározott pontszámok az értékelési szemponthoz tartozó megfelelő súlyszámmal kerülnek felszorzásra

Az ajánlatkérő a pontszámokat - törtek esetén - két tizedes jegyre kerekíti.

A módszer(ek) meghatározása, amellyel megadja az értékelési részszempontok tekintetében a ponthatárok közötti pontszámot:

1. fordított arányosítás

2. fordított arányosítás

3. pontozási módszer

1. **Annak meghatározása, hogy az ajánlattevő tehet-e többváltozatú (alternatív) ajánlatot, valamint a részajánlattételi lehetőségre vonatkozó előírás:**

Ajánlatkérő tárgyi beszerzési eljárás vonatkozásában nem teszi lehetővé a részekre történő ajánlattételt, és ajánlattevő nem tehet többváltozatú ajánlatot.

1. **Annak meghatározása, hogy Ajánlatkérő hiánypótlási lehetőséget biztosít-e:**

Ajánlatkérő jogosult biztosítani a hiánypótlás lehetőségét az általa kiválasztott ajánlattevő(k) számára. A hiánypótlásra vagy a felvilágosítás nyújtására vonatkozó felszólítást Ajánlatkérő közvetlenül küldi meg az általa kiválasztott ajánlattevő(k) részére, megjelölve a határidőt, továbbá a hiánypótlási felhívásban a pótlandó hiányokat.

A hiányok pótlása csak arra irányulhat, hogy az ajánlat megfeleljen az Ajánlatkérő Dokumentumok és a jogszabályok előírásainak.

A hiánypótlás során az ajánlatban szereplő iratokat módosítani és kiegészíteni is lehet. **Hiánypótlás során az ajánlattevő az értékelési szempontokra tett megajánlásait nem módosíthatja.** Amíg ajánlattevő számára hiánypótlásra vagy felvilágosítás nyújtására határidő van folyamatban, az ajánlattevő pótolhat olyan hiányokat, amelyekre nézve Ajánlatkérő nem hívta fel hiánypótlásra.

Ajánlatkérő jogosult újabb hiánypótlást elrendelni, ha a korábbi hiánypótlási felhívás(ok)ban nem szereplő hiányt észlelt. Ajánlatkérő újabb hiánypótlást rendelhet el, ha a hiánypótlással az ajánlattevő az ajánlatban korábban nem szereplő gazdasági szereplőt von be az eljárásba, és e gazdasági szereplőre tekintettel lenne szükséges az újabb hiánypótlás.

Ajánlatkérő kizárólag csak olyan felvilágosítást kérhet, amely az ajánlat elbírálása érdekében szükséges.

Ajánlatkérő köteles meggyőződni arról, hogy a hiánypótlás vagy a felvilágosítás megadása az ebben a pontban foglaltaknak megfelel. Ha a hiánypótlás, felvilágosítás megadását nem, vagy nem az előírt határidőben teljesítették, kizárólag az eredeti ajánlati példányt lehet figyelembe venni az elbírálás során.

1. **Kizáró okok, alkalmassági feltételek:**

A jelen beszerzési eljárásban nem lehet Ajánlattevő, alkalmassági igazolásában résztvevő gazdasági szereplő és alvállalkozó az a személy vagy szervezet, aki:

1. jogerős végzéssel elrendelt végelszámolás alatt áll, vagy ellene csőd-, felszámolási eljárás, vagy egyéb, a megszüntetésére irányuló, jogszabályban meghatározott eljárás van folyamatban;
2. tevékenységét felfüggesztette, vagy akinek tevékenységét felfüggesztették;
3. egy évnél régebben lejárt adó-, vámfizetési vagy társadalombiztosítási járulékfizetési kötelezettségének - a letelepedése szerinti ország vagy az ajánlatkérő székhelye szerinti ország jogszabályai alapján - nem tett eleget, kivéve, ha megfizetésére halasztást kapott;
4. gazdasági, illetve szakmai tevékenységével kapcsolatban jogerős bírósági ítéletben megállapított bűncselekményt követett el, amíg a büntetett előélethez fűződő hátrányok alól nem mentesült; vagy akinek tevékenységét a jogi személlyel szemben alkalmazható büntetőjogi intézkedésekről szóló 2001. évi CIV. törvény 5. §-a (2) bekezdés b), vagy g) pontja alapján a bíróság jogerős ítéletében korlátozta, az eltiltás ideje alatt, vagy ha az ajánlattevő tevékenységét más bíróság hasonló okból és módon jogerősen korlátozta;
5. korábbi - három évnél nem régebben lezárult - beszerzési eljárásban hamis adatot szolgáltatott és ezért az eljárásból kizárták, vagy a hamis adat szolgáltatását jogerősen megállapították, a jogerősen megállapított időtartam végéig.
6. nem minősül a nemzeti vagyonról szóló 2011. évi CXCVI. törvény 3. § (1) bekezdés 1. pontja **szerinti átlátható szervezetnek.**

Ajánlatkérő az elektronikusan elérhető közhiteles adatbázisokat ellenőrzi, hogy ajánlattevő és alvállalkozó nem áll az előírt kizáró okok hatálya alatt.

Amennyiben ajánlattevő nem szerepel a NAV köztartozásmentes adatbázisában, abban az esetben köteles benyújtani a Nemzeti Adó és Vámhatóság által kiállított nullásigazolást, vagy KOMA igazolást.

**Műszaki alkalmassági minimumkövetelmények igazolási módja:**

M/1. Ajánlati felhívás megküldése napjától visszafelé számított három évben teljesített jelentősebb, alkalmassági feltétel körében előírt tárgyú referencia ismertetése, referenciaigazolással, melyben meg kell adni legalább a szerződést kötő másik fél nevét, címét (székhelyét), a másik fél részéről felvilágosítást adó személy nevét és elérhetőségét (címét, telefonszámát, e-mail címét), a referencia pontos leírását (elvégzett szolgáltatások megnevezését, főbb paramétereit), a teljesítés idejét (kezdet és befejezés megjelölésével, év, hónap, nap pontossággal). Nyilatkozni kell továbbá arról, hogy a teljesítés az előírásoknak és a szerződésnek megfelelően történt-e. A nyilatkozatot olyan részletességgel kell benyújtani, hogy annak alapján az alkalmasság minimumkövetelményei között előírt feltételek megléte egyértelműen megállapítható legyen.

M/2. Ajánlattevőnek csatolnia kell azoknak a szakembereknek a megnevezését, végzettségük, szakmai tapasztalatuk ismertetését, akiket be kíván vonni a teljesítésbe. A végzettség a diploma/iskolai oklevél egyszerű másolatának benyújtásával, a szakmai gyakorlat a szakember által saját kezűleg aláírt önéletrajz benyújtásával, a szakember rendelkezésre állása a szakember által saját kezűleg aláírt rendelkezésre állási nyilatkozat benyújtásával igazolandó. A becsatolt szakmai önéletrajzból valamennyi előírt alkalmassági követelménynek egyértelműen ki kell derülnie. (A szakmai gyakorlatot: év, hó dimenzióban kell megadni.) Amennyiben a szakember egyazon időben több releváns munkában is részt vett, úgy az egyes munkák során szerzett gyakorlatainak hónapszáma nem adható össze, vagyis egy évben maximum 12 hónap vehető figyelembe, függetlenül attól, hogy a szakember esetleg egy időben több munkán is dolgozott, azaz Ajánlatkérő az időben párhuzamos tapasztalati időtartamokat csak egyszer veszi figyelembe. A nyilatkozatnak tartalmaznia kell legalább azt, hogy melyik szakembert az ajánlati felhívás melyik pontja szerinti alkalmassági minimumkövetelmény tekintetében kívánja ajánlattevő a szerződés teljesítésébe bevonni, a szakemberrel jogviszonyban álló szervezet megnevezését, valamint azt, hogy a teljesítésbe bevonni kívánt szakember milyen jogviszonyban kerül foglalkoztatásra a szerződés teljesítése során.

M/3. Ajánlattevőnek nyilatkozni kell arról, hogy rendelkezik a HACCP rendszer üzemelését biztosító tanúsítvánnyal, vagy az azzal egyenértékű tanúsítvánnyal, vagy az egyenértékű minőségbiztosítási intézkedések egyéb bizonyítékaival, melyeket csatolni szükséges.

M/4. Ajánlattevőnek nyilatkozni kell arról, hogy rendelkezik legalább három db az ajánlattétel szerinti élelmiszer termékek szállítására alkalmas, a hatályos jogszabályokban meghatározott követelményeket teljesítő a 852/2004. EK rendeletben meghatározott követelményeket teljesítő szállító járművel, továbbá nyilatkozatában vállalja, hogy a fentiek szerinti megfelelő szállítóeszközzel a szerződés időtartama alatt folyamatosan, megszakítás nélkül rendelkezni fog.

**Műszaki alkalmassági minimumkövetelmények:**

M/1. Alkalmatlan az ajánlattevő, ha nem rendelkezik az Ajánlati Felhívás megküldésétől visszafelé számított három évből (36 hónapból) legalább 100 000 adag közétkeztetési szolgáltatás nyújtására vonatkozó, minimum 10 hónapon keresztül, szerződésszerűen teljesített referenciával. Az alkalmassági követelménynek való megfelelés maximum 2 referenciával teljesíthető. Az előírt alkalmassági követelmények igazolására bemutatandó szerződésnek az Ajánlati Felhívás megküldésétől visszafelé számított legfeljebb hat éven (72 hónap) belül megkezdett és három éven (36 hónap) belül befejezett szolgáltatást kell magában foglalnia.

M/2. Alkalmatlan az ajánlattevő, ha nem rendelkezik az alábbi, szerződés teljesítése során igénybe venni kívánt szakemberrel:

- legalább 1 fő élelmezésvezető végzettségű szakemberrel, aki rendelkezik legalább 24 hónap közétkeztetés területén élelmezésvezetőként szerzett szakmai tapasztalattal. - legalább 1 fő diétás szakács és/vagy dietetikus végzettségű szakemberrel, aki rendelkezik legalább 24 hónap közétkeztetés területén diétás szakácsként/dietetikusként szerzett szakmai tapasztalattal.

M/3. Alkalmatlan az ajánlattevő, ha a nyilatkozata alapján nem rendelkezik a HACCP rendszer üzemelését biztosító tanúsítvánnyal, vagy egyenértékű tanúsítvánnyal, vagy az egyenértékű minőségbiztosítási intézkedések egyéb bizonyítékaival.

M/4. Alkalmatlan az ajánlattevő, ha a nyilatkozata alapján nem rendelkezik legalább 3 db az ajánlattétel szerinti élelmiszer termékek szállítására alkalmas, a hatályos jogszabályokban meghatározott követelményeket teljesítő a 852/2004. EK rendeletben meghatározott követelményeket teljesítő szállító járművel, továbbá nyilatkozatában vállalja, hogy a fentiek szerinti megfelelő szállítóeszközzel a szerződés időtartama alatt folyamatosan, megszakítás nélkül rendelkezni fog.

**Szakmai alkalmassági minimumkövetelmények igazolási módja:**

SZ/1. Ajánlattevőnek igazolnia kell, hogy rendelkezik aktív, a közétkeztetési tevékenységre vonatkozó, az élelmiszerláncról és hatósági felügyeletéről szóló 2008. évi XLVI. törvény szerinti FELIR azonosítóval. Ajánlatkérő az alkalmassági igazolása körében a Nemzeti Élelmiszerlánc-biztonsági Hivatal vonatkozó nyilvántartásából ellenőrzi, hogy Ajánlattevő szerepel-e a FELIR azonosító számmal rendelkező vállalkozásokat nyilvántartó rendszerben.

SZ/2. Ajánlattevőnek igazolnia kell, hogy rendelkezik legalább egy főzőkonyhával, amely rendelkezik főzőkonyha létesítmény(ek)re vonatkozó, az élelmiszerláncról és hatósági felügyeletéről szóló 2008. évi XLVI. törvény 23. § (5) bekezdése szerinti valamennyi utolsó, de 3 évnél nem régebbi minősítéssel és be kell mutatnia a minősítés eredményeit. Ajánlattevő az alkalmasság igazolása körében köteles csatolni az élelmiszerláncfelügyeleti szerv főzőkonyhára vonatkozó minősítésének másolatát.

**Szakmai alkalmassági minimumkövetelmények:**

SZ/1. Alkalmatlan az Ajánlattevő a szerződés teljesítésére, ha nem rendelkezik aktív, a közétkeztetési tevékenységre vonatkozó, az élelmiszerláncról és hatósági felügyeletéről szóló 2008. évi XLVI. törvény szerinti FELIR azonosítóval.

SZ/2. Alkalmatlan az Ajánlattevő a szerződés teljesítésére, ha nem rendelkezik legalább egy főzőkonyhával amely rendelkezik főzőkonyha létesítmény(ek)re vonatkozó, az élelmiszerláncról és hatósági felügyeletéről szóló 2008. évi XLVI. törvény 23. § (5) bekezdése szerinti 3 évnél nemrégebbi minősítéssel.

**Pénzügyi alkalmassági minimumkövetelmények igazolási módja:**

P/1. Az ajánlattevőnek nyilatkoznia kell az Ajánlati Felhívás megküldésének napját megelőző utolsó mérlegfordulónappal lezárt üzleti év (2024.) vonatkozásában a beszerzés tárgya (közétkeztetés) szerinti - általános forgalmi adó nélkül számított – árbevételéről.

**Pénzügyi alkalmassági minimumkövetelmények:**

P/1. Alkalmatlan az ajánlattevő ha az Ajánlati Felhívás megküldésének napját megelőző üzleti évben (2024.) az általános forgalmi adó nélkül számított beszerzés tárgyából (közétkeztetés) származó árbevétele nem haladta meg a nettó 80 000 000,- Ft-ot.

1. **Az ajánlattételi határidő:**

***2025. június …….. (…………..) 12:00 óra***

Az ajánlatoknak ezen határidőig Ajánlatkérő rendelkezésre kell állnia, a kézbesítésből származó bárminemű késedelem az ajánlattevő felelőssége.

1. **Ajánlati biztosíték:**

Az eljárásban való részvétel ajánlati biztosíték adásához kötött.

Az ajánlati biztosíték mértéke: 1.000.000 HUF

A befizetés helye: vagy az ajánlatkérő fizetési számlaszáma: 11738008-15728403

Az ajánlati biztosíték befizetése (teljesítése) igazolásának módja: Közlemény: Közétkeztetés

ajánlati biztosíték

Ajánlatkérő ajánlati biztosítékot határoz meg jelen eljárással összefüggésben. Az ajánlatban

az ajánlati biztosíték tekintetében a befizetés igazolása csatolandó.

Az átutalásról szóló igazolást, vagy a bank vagy biztosító általi garancialevelet, vagy a készfizető kezességet vállaló kötvényt csatolni kell az ajánlathoz.

1. **Az ajánlat benyújtásának módja:**

Az ajánlatot 1 pld szkennelt formában kell benyújtani az ajánlattételi határidő lejártáig a [drbereczorsolya@gmail.com](mailto:drbereczorsolya@gmail.com) e-mail címre.

1. **A beszerzési eljárás, valamint az ajánlattétel nyelve:**

A beszerzési eljárás nyelve magyar. Ennek megfelelően az ajánlatot magyar nyelven kell beadni, az eljárás során mindennemű levelezés és szóbeli kapcsolattartás magyar nyelven történik.

Amennyiben bármely, az ajánlathoz csatolt okirat, igazolás, nyilatkozat stb. nem magyar nyelven kerül kiállításra, úgy azt az ajánlattevő magyar nyelvű fordításban is köteles becsatolni. Ajánlatkérő a nem magyar nyelven benyújtott dokumentumok ajánlattevő általi fordítását is elfogadja. A fordítás tartalmának helyességéért az ajánlattevő felel.

1. **Az ajánlatok visszavonása, ajánlati kötöttség**

Az ajánlattevő ajánlatát az ajánlattételi határidő lejártáig írásban vonhatja vissza, valamint hosszabbíthatja meg indokolás nélkül.

Az ajánlati kötöttség időtartama: az ajánlattételi határidő lejártától számított ***30 nap***, melyet ajánlatkérő az ajánlati kötöttség lejártát megelőzően az ajánlattevőnek megküldött írásos értesítés útján meghosszabbíthat.

Az ajánlattételi határidő lejártával az ajánlattevő ajánlati kötöttsége beáll, melynek értelmében ajánlattevőnek – nyertesnek történő minősítése esetén – sincs lehetősége ajánlata, vagy a jelen dokumentáció bármely – akárcsak rész – kérdésének megváltoztatására, hiánypótlás keretében sem, továbbá az ajánlati kötöttség idején belül nem vonhatja vissza ajánlatadó az ajánlatát.

1. **Az eredményhirdetés időpontja:**

Az Ajánlatkérő az Ajánlattevőket a döntése meghozatala napját követő 5 munkanapon belül, írásban értesíti az eljárás eredményéről. Az eljárás eredményéről szóló értesítés: Ajánlatkérő eredményhirdetést nem tart, az értesítés emailben történik.

1. **A szerződéskötés tervezett időpontja:**

Ajánlatkérő eredményes beszerzési eljárás alapján a szerződést a nyertes ajánlattevővel köti meg a beszerzési eljárásban közölt végleges feltételek, szerződéstervezet és ajánlat tartalmának megfelelően.

Az eljárás eredményéről szóló tájékoztató megküldésének napját követő 30 napon belül történik a szerződéskötés. Ajánlatkérő rögzíti, hogy a szerződést az ajánlati kötöttség időtartama alatt fogja megkötni, azzal, hogy amennyiben arra az eljárás eredményessége mellett nem lenne lehetőség, jogosult a kötöttség idejét az ajánlattevő írásos értesítése mellett meghosszabbítani.

Ajánlatkérő csak az eljárás nyertesével kötheti meg a szerződést az értesítéstől számított 30 napon belül, vagy – a nyertes visszalépése esetén – az ajánlatok értékelése során a következő legkedvezőbb ajánlatot tevőnek minősített ajánlattevővel, ha őt az eljárásról szóló döntésben megjelölte.

A nyertes ajánlattevő és – az előző bekezdés szerinti esetben – a második legkedvezőbb ajánlatot tett ajánlattevő ajánlati kötöttsége az eljárás eredményéről szóló tájékoztatónak az ajánlattevők részére történt megküldése napjától számított 30 nappal meghosszabbodik.

1. **Egyéb információk:**
2. A beérkező ajánlat semmiféle kötelezettséget nem ró az Ajánlatkérőre. Ajánlatkérő fenntartja magának a jogot, hogy a beérkező ajánlatot visszautasítsa az ok/okok megjelölése nélkül abban az esetben is, ha az ajánlat mindenben megfelel az Ajánlatkérő által kibocsátott Dokumentációnak. Jelen Dokumentáció Ajánlatkérőre semmiféle kötelezettséget nem róhat. Jelen Dokumentáció az ajánlattevő semmifajta igényt nem jogosult alapítani.
3. Ajánlatkérő nem kötelezi el magát a legalacsonyabb ár megajánlást tartalmazó ajánlat elfogadására, vagy az ajánlat készítése során felmerülő bármiféle költség megfizetésére.
4. Ajánlatkérő a Ptk. 6:74. § (2) bekezdése alapján fenntartja a jogot arra, hogy a jelen Dokumentációban foglaltaknak megfelelő, legkedvezőbb ajánlatot benyújtó ajánlattevővel szemben a szerződés megkötését indokolás nélkül bármikor megtagadhassa, a jelen ajánlatkérés szerződéskötési kötelezettséget nem keletkeztet Ajánlatkérő részére.
5. A felelősségbiztosítás mértéke, terjedelme: legalább 50.000.000 Ft/kár és 100.000.000 Ft/év mértékű, melyet Ajánlattevő köteles legkésőbb a szerződéskötés időpontjára - vagy a szerződésben meghatározott, a szerződés hatálybalépését követő, de a felelősségbiztosítással érintett tevékenység megkezdését megelőző időpontig - felelősségbiztosítási szerződést kötni vagy meglévő felelősségbiztosítását kiterjeszteni az ajánlatkérő által az eljárást megindító felhívásban vagy a beszerzési dokumentumokban előírt mértékű és terjedelmű felelősségbiztosításra. Ajánlattevőnek ajánlatában erre vonatkozóan cégszerűen nyilatkoznia kell.
6. **Az ajánlatnak tartalmaznia kell az Ajánlatkérő Dokumentumokban előírt minden nyilatkozatot, igazolást és más dokumentumokat.**
7. Ajánlatkérő az eljárásban tárgyalást nem kíván tartani.
8. Az ajánlatnak felolvasólapot kell tartalmaznia, amely feltünteti az alábbi adatokat:

* az ajánlattevő nevét, címét (székhelyét, lakóhelyét), adószámát, cégjegyzékszámát, bankszámlaszámát, a kapcsolattartó személy nevét, postacímét, telefonszámát, e-mail címét;
* azt a számszerűsíthető adatot, amely az értékelési szempont alapján értékelésre kerül.

1. Az ajánlattevő kifejezett nyilatkozatát a Dokumentáció feltételeire, a szerződés megkötésére és teljesítésére, valamint a kért ellenszolgáltatásra vonatkozóan (*ajánlattételi nyilatkozat)*.
2. Tárgyi eljárásban valamennyi dokumentum egyszerű másolatban is benyújtható.
3. Ajánlattevő részéről tilos a Dokumentáció harmadik félnek történő továbbadása, kivéve a szerződés teljesítésébe bevonni kívánt gazdasági szereplő részére szükséges információk biztosítása, továbbá tilos az ajánlatkérési dokumentáció közzététele és a jelen beszerzési eljáráson kívüli egyéb felhasználása.
4. A beszerzési eljárásban csak azon gazdasági szereplő tehet ajánlatot, akinek részére az Ajánlati Felhívás (Dokumentáció) megküldésre került.
5. Az Ajánlatkérő a Dokumentációt az ajánlattételi határidő lejártáig visszavonhatja (ideértve a Ptk. 6:74. § (2) bekezdését is), annak feltételeit írásban módosíthatja, valamint egyebekben is a szerződéskötésig indokolási kötelezettség nélkül elállhat a beszerzési igényétől. Az ajánlattevő ajánlatát az ajánlati kötöttség beálltáig vonhatja vissza.
6. Az ajánlat érvénytelen, ha:

* azt az ajánlattételi határidő lejárta után nyújtották be;
* az ajánlat lényeges ajánlati elemeket (ajánlati árelem(ek), szerződéses feltételek elfogadása) nem tartalmazza;
* az ajánlattevőt az eljárásból kizárták;
* adott esetben hiánypótlást, valamint a felvilágosítást, követően sem felel meg jelen a Dokumentációban, valamint a jogszabályokban meghatározott feltételeknek, ide nem értve az ajánlat Ajánlatkérő által előírt formai követelményeit;

1. Az Ajánlatkérő fenntartja a jogot, hogy az eljárást eredménytelenné nyilvánítsa. Eredménytelen az eljárás, ha

- nem érkezett ajánlat,

- kizárólag érvénytelen ajánlat érkezett,

- valamelyik ajánlattevő az eljárás tisztaságát-, vagy a többi ajánlattevő érdekeit súlyosan sértő cselekménye miatt az Ajánlatkérő az eljárás érvénytelenítéséről dönt.

1. Irányadó idő: A Dokumentációban valamennyi órában megadott határidő magyarországi helyi idő szerint értendő.
2. Irányadó jog: jelen beszerzési eljárás során a Dokumentáció megküldésekor hatályos jogszabályok rendelkezései az irányadók.
3. Az Ajánlatkérő konzultációt, helyszíni bejárást nem tart. Kiegészítő tájékoztatást az érdekelt gazdasági szereplő kérhet, melyeknek legkésőbb az ajánlattételi határidőt megelőző **3. munkanapig kell beérkezniük Ajánlatkérőhöz** (képviseletében eljáróhoz). Ajánlatkérő a határidőben beérkezett kiegészítő tájékoztatást legkésőbb **az ajánlattételi határidő lejárta előtt 2 munkanappal válaszolja meg**. Az esetleges kiegészítő-tájékoztatás kéréseket és az ajánlatot kérjük elektronikus formában benyújtani az alábbi e-mail címre: [drbereczorsolya@gmail.com](mailto:drbereczorsolya@gmail.com)
4. Az ajánlattevő kötelessége, hogy meggyőződjön a Dokumentációban és az Ajánlatkérő által az ellátandó feladatokkal kapcsolatban szolgáltatott valamennyi információ pontosságáról. Az ajánlattevőnek teljes körű ajánlatot kell adnia a feladatok megvalósítására. Az Ajánlatkérő nem fogad el semmiféle kifogást azon az alapon, hogy az ajánlattevő elmulasztotta a Dokumentáció valamely része tartalmának vizsgálatát.
5. Az ajánlattevő ajánlata benyújtásával elismeri, hogy tisztában van a hatályos, valamint az ajánlat megtételekor ismert, a teljesítésre kihatóan hatályossá váló jogszabályokkal, és ajánlatát mind ezek figyelembevételével állítja össze.
6. Ajánlatkérő jelen eljárásban előírja a közreműködő(k) ajánlatban történő feltüntetését, melynek alapján az ajánlatban meg kell jelölni *(5. sz. melléklet)*

* a beszerzésnek azt a részét (részeit), amelynek teljesítéséhez az ajánlattevő közreműködőt kíván igénybe venni,
* az ezen részek tekintetében igénybe venni kívánt és az ajánlat benyújtásakor már ismert közreműködőket;

Kérjük adott esetben a nyilatkozatot nemleges tartalommal csatolni.

Ajánlatkérő közreműködő alatt az alvállalkozót is érti. Közreműködőnek minősül az a gazdasági szereplő, aki (amely) a beszerzési eljárás eredményeként megkötött szerződés teljesítésében az ajánlattevő által bevontan közvetlenül vesz részt, kivéve

* azon gazdasági szereplőt, amely tevékenységét kizárólagos jog alapján végzi,
* a szerződés teljesítéséhez igénybe venni kívánt gyártót, forgalmazót, alkatrész vagy alapanyag eladóját,
* építési beruházás esetén az építőanyag-eladót;

1. Ajánlattevő ajánlata részeként köteles benyújtani az alábbi nyilatkozatokat:

* Átláthatósági nyilatkozat;
* Összeférhetetlenségi és titoktartási nyilatkozat;
* Nemzeti Adó és Vámhatóság által kiállított nullásigazolás, vagy KOMA igazolás (amennyiben ajánlattevő nem szerepel a NAV köztartozásmentes adatbázisában);
* Aláírási címpéldány/Aláírásminta vagy ennek hiányában nyilvántartásba vételre vonatkozó végzés másolata
* referenciaigazolás
* HACCP tanúsítványról szóló nyilatkozat
* Nyilatkozat szállítóeszközről
* Nyilatkozat beszerzés tárgya szerinti nettó árbevételről
* Ajánlati biztosíték befizetés igazolása
* Nyilatkozat felelősségbiztosításról
* Nyilatkozat FELIR azonosítóról
* Élelmiszerláncfelügyeleti szerv főzőkonyhára vonatkozó minősítésének másolata
* Szakember(ek) szakmai önéletrajza(i) és rendelkezésre állási nyilatkozata(i)

1. A nyertes ajánlattevő legkésőbb a szerződés megkötésének időpontjában köteles Ajánlatkérőnek a szerződéskötés időpontjában már ismert valamennyi a szerződés teljesítésébe bevonni kívánt közreműködőt bejelenteni, – ha a beszerzési eljárásban az adott közreműködőt még nem nevezte meg. A nyertes ajánlattevő a szerződés teljesítésének időtartama alatt köteles Ajánlatkérőnek minden további, a teljesítésbe bevonni kívánt közreműködőt előzetesen bejelenteni.
2. Az eljárás nyertese: Az eljárás nyertese az az ajánlattevő, aki az Ajánlatkérő által a Dokumentációban meghatározott feltételek alapján, valamint a meghatározott értékelési szempont szerint a legkedvezőbb érvényes ajánlatot tette. Az Ajánlatkérő az eljárás nyertesével köti meg a szerződést.
3. **Formai előírások:** Az ajánlatot ajánlattevőnek elektronikus úton kell – a Dokumentációban meghatározott tartalmi és formai követelményeknek megfelelően – elkészítenie és benyújtania:

* az ajánlat oldalszámozása eggyel kezdődjön és oldalanként növekedjen. Elegendő a szöveget, vagy számokat, vagy képe(ke)t tartalmazó oldalakat számozni, az üres oldalakat nem kell, de lehet. A címlapot és hátlapot (ha vannak) nem kell, de lehet számozni. Az ajánlatkérő az ettől kismértékben eltérő számozást (pl. egyes oldalaknál a /A, /B oldalszám) is elfogadja, ha a tartalomjegyzékben az egyes iratok helye egyértelműen azonosítható és az iratok helyére egyértelműen lehet hivatkozni.
* az ajánlatnak az elején tartalomjegyzéket kell tartalmaznia, amely alapján az ajánlatban szereplő dokumentumok oldalszám alapján megtalálhatóak;
* az ajánlatban lévő, minden dokumentumot (nyilatkozatot) a végén alá kell írnia az adott gazdálkodó szervezetnél erre jogosult(ak)nak vagy olyan személynek, vagy személyeknek, aki(k) erre a jogosult személy(ek)től írásos felhatalmazást kaptak;
* az ajánlat minden olyan oldalát, amelyen - az ajánlat beadása előtt - módosítást hajtottak végre, az adott dokumentumot aláíró személy(ek)nek a módosításnál is kézjeggyel kell ellátni;

1. **Adatkezelési tájékoztató**

Az ajánlatban vagy annak mellékletében szerepeltetett kapcsolattartók, szakemberek nevét, címét, e-mail címét, telefonszámát Ajánlatkérő kizárólag az ajánlattal (nyertes ajánlat esetén a szerződés előkészítésével) kapcsolatosan kapcsolattartás céljából a szükséges lépések megtétele érdekében kezeli. Az adatok Ajánlatkérő részére való megadásának megfelelő jogalapját az Ajánlattevő és szakembere közötti jogviszonyban az Ajánlattevő köteles biztosítani. Az ajánlattevő az ajánlat beadásának aktusával kijelenti, hogy az adatok átadására megfelelő jogalappal rendelkezik.

1. **Az Ajánlatkérő Dokumentumok megküldésének napja:**

**2025. június…..**

**AJÁNLOTT IGAZOLÁS- ÉS NYILATKOZATMINTÁK**

**1. számú melléklet**

**TARTALOM- ÉS IRATJEGYZÉK**

**AZ AJÁNLATHOZ CSATOLANDÓ IRATOK VONATKOZÁSÁBAN**

|  |  |
| --- | --- |
|  | Oldalszám |
| Tartalomjegyzék – **1. számú melléklet** |  |
| Felolvasólap – **2. számú melléklet** |  |
| Ajánlattételi nyilatkozat – **3. számú melléklet** |  |
| Nyilatkozat közreműködő (alvállalkozó) igénybevételéről – **4. számú melléklet** |  |
| Átláthatósági nyilatkozat – **5. sz. melléklet** |  |
| Összeférhetetlenségi és titoktartási nyilatkozat – **6. sz. melléklet** |  |
| Referencianyilatkozat/referenciaigazolás – **7. sz. melléklet** |  |
| Nemzeti Adó és Vámhatóság által kiállított nullásigazolás, vagy KOMA igazolás *(amennyiben ajánlattevő nem szerepel a NAV köztartozásmentes adatbázisában)* **– 8. sz. melléklet** |  |
| Aláírási címpéldány/Aláírásminta vagy ennek hiányában nyilvántartásba vételre vonatkozó végzés másolata **– 9. sz. melléklet** |  |
| HACCP tanúsítványról szóló nyilatkozat **– 10. sz. melléklet** |  |
| Nyilatkozat szállítóeszközről **– 11. sz. melléklet** |  |
| Nyilatkozat beszerzés tárgya szerinti nettó árbevételről **– 12. sz. melléklet** |  |
| Ajánlati biztosíték befizetés igazolása **– 13. sz. melléklet** |  |
| Nyilatkozat felelősségbiztosításról **– 14. sz. melléklet** |  |
| Nyilatkozat FELIR azonosítóról **– 15. sz. melléklet** |  |
| **AZ AJÁNLATTEVŐ ÁLTAL BECSATOLNI KÍVÁNT DOKUMENTUMOK (ADOTT ESETBEN)** |  |

**2. számú melléklet**

**Felolvasólap**

**„Biharkeresztes Város Önkormányzata - óvoda, iskola, bölcsőde közétkeztetése és az idősek szociális étkeztetése”**

|  |  |
| --- | --- |
| Ajánlattevő neve: |  |
| Ajánlattevő székhelye: |  |
| Adószáma: |  |
| Cégjegyzékszáma/Nyilvántartási száma: |  |
| Bankszámlaszáma: |  |
| Kapcsolattartó személy neve: |  |
| Kapcsolattartó személy postacíme: |  |
| Kapcsolattartó személy telefonszáma: |  |
| Kapcsolattartó személy e-mail címe: |  |

|  |  |
| --- | --- |
| **Értékelési szempont** | **Megajánlás** |
| **Ajánlati összár (nettó Forint 1 évi mennyiségre, összesen) (nettó HUF)** | **nettó …..,- Ft** |
| **Az ételkészítés és a tálalás helye közötti minél rövidebb szállítási időtartam (perc) (ajánlati elem maximum értéke: 60 perc, ajánlati elem értékelés során eltérő ponttal értékelt legkedvezőbb szintje: 10 perc)** | **….. perc** |
| **Rendelkezik-e a NÉBIH szabályainak megfelelő élelmezési programmal? (igen/nem)** | **igen/nem** |

Keltezés (helység, év, hónap, nap)

|  |
| --- |
| (képviselő cégszerű aláírása) |

**3. számú melléklet**

**Ajánlati nyilatkozat**

Alulírott …………………………………………………………………, mint a(z) ……………….………………….............................................................. (székhely: ………...................................…….......................................) ajánlattevő szervezet képviselője a **Biharkeresztes Város Önkormányzat**, mint Ajánlatkérő által a **„Biharkeresztes Város Önkormányzata - óvoda, iskola, bölcsőde közétkeztetése és az idősek szociális étkeztetése”** tárgyában kiírt beszerzési eljárás során az alábbi nyilatkozatot teszem:

Nyilatkozom, hogy ajánlatunk az előzőekben meghatározott – általunk az eljárás során megismert – dokumentumokon, információkon alapszik. A dokumentumokat megvizsgáltuk és azt a szerződésteljesítéséhez megfelelőnek találtuk.

A szerződéstervezetben rögzített, a tárgyi feladat ellátásához szükséges kötelezettségeinket maradéktalanul teljesítjük a Felolvasólapon megadott ár alkalmazásával. Nyilatkozunk, hogy ajánlatunkat az ajánlati kötöttség beálltát követően az ajánlattételi felhívásban megjelölt időpontig fenntartjuk.

Nyilatkozom, hogy nyertességünk esetén a jelen dokumentáció mellékletét képező szerződéstervezet megkötését vállaljuk és azt a szerződésben foglalt a feltételekkel teljesítjük.

Keltezés (helység, év, hónap, nap)

|  |
| --- |
| (képviselő cégszerű aláírása) |

**4. számú melléklet**

**Nyilatkozat közreműködő igénybevételéről**

Alulírott …………………………………………………………………, mint a(z) ……………….………………….............................................................. (székhely: ………...................................…….......................................) ajánlattevő képviselője a **„Biharkeresztes Város Önkormányzata - óvoda, iskola, bölcsőde közétkeztetése és az idősek szociális étkeztetése”** tárgyában kiírt beszerzési eljárás során az alábbi nyilatkozatot teszem:

A szerződés teljesítése során az alábbi közreműködőket kívánom igénybe venni:[[1]](#footnote-1)

|  |  |
| --- | --- |
| **Közreműködő megnevezése**  **(székhely, adószám)** | **A teljesítés során betöltött szerepük** |
|  |  |
|  |  |

vagy

A szerződés teljesítése során nem kívánok közreműködőket igénybe venni. [[2]](#footnote-2)

Keltezés (helység, év, hónap, nap)

|  |
| --- |
| (képviselő cégszerű aláírása) |

**5. számú melléklet**

**Nyilatkozat átláthatóságról**

**Az Ajánlattevő törvényes képviselőjeként kinyilatkoztatom, hogy a nemzeti vagyonról szóló 2011. évi CXCVI. törvény 3. § 1. pontja alapján, az Ajánlattevő szervezet átlátható szervezetnek minősül.**

Alulírott ………….. név, mint a ……………. cégnév (székhely: ……………….., adószám: ……………, pénzforgalmi számlaszám: Bank …………….., cégjegyzékszám: ………………, képviseli: ………….. ügyvezető) képviselője nyilatkozom, hogy a …………cég neve olyan jogi személy, amely megfelel a következő feltételeknek:

a) tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető,

b) az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye van,

c) nem minősül a társasági adóról és az osztalékadóról szóló törvény szerint meghatározott ellenőrzött külföldi társaságnak,

d) a gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében az a), b) és c) alpont szerinti feltételek fennállnak.

Keltezés (helység, év, hónap, nap)

|  |
| --- |
| (képviselő cégszerű aláírása) |

**6. számú melléklet**

**Nyilatkozat összeférhetetlenségről és titoktartásról**

Alulírott *……………………* (*név*) a *…………………… (cégnév)* (székhely:…)ajánlattevő képviselője nyilatkozom, hogy az általam képviselt társasággal szemben felsorolt összeférhetetlenségi okok nem állnak fenn.

*Összeférhetetlen és nem vehet részt az eljárásban ajánlattevőként:*

*a) az ajánlatkérő által az eljárással vagy annak előkészítésével kapcsolatos tevékenységbe bevont személy vagy szervezet,*

*b) az a szervezet, amelynek*

*ba) vezető tisztségviselőjét vagy felügyelőbizottságának tagját,*

*bb) tulajdonosát,*

*bc) a ba)-bb) pont szerinti személy közös háztartásban élő hozzátartozóját az Ajánlatkérő az eljárással vagy annak előkészítésével kapcsolatos tevékenységbe bevonta,*

*ha közreműködése az eljárásban a verseny tisztaságának sérelmét eredményezheti.*

Egyúttal kijelentem, hogy a **„Biharkeresztes Város Önkormányzata - óvoda, iskola, bölcsőde közétkeztetése és az idősek szociális étkeztetése”** tárgyú beszerzési eljárás során tudomásomra jutott információkat kizárólag az eljárásban használom fel, és ezeket, valamint a tudomásomra jutott üzleti titkot a vonatkozó jogszabályok alapján megőrzöm.

Keltezés (helység, év, hónap, nap)

|  |
| --- |
| (képviselő cégszerű aláírása) |

**7. számú melléklet**

**Referenciaigazolás**

(minta)

A ………….. …………….. (Kft, Rt, Bt) az alábbi beszerzés tárgyának megfelelő feladatokat végezte:

|  |  |  |  |  |
| --- | --- | --- | --- | --- |
| Szerződés tárgya | Teljesítés időtartama (-tól-ig év-hónap pontossággal | Teljesítés összege | Ajánlatkérő neve, címe | Kapcsolattartó elérhetősége |
|  |  |  |  |  |
|  |  |  |  |  |
|  |  |  |  |  |

Keltezés (helység, év, hónap, nap)

|  |
| --- |
| (Megrendelő cégszerű aláírása) |

**8. sz. melléklet**

**Nemzeti Adó és Vámhatóság által kiállított nullásigazolás, vagy KOMA igazolás *(amennyiben ajánlattevő nem szerepel a NAV köztartozásmentes adatbázisában)***

**9. sz. melléklet**

**Aláírási címpéldány/aláírás minta**

**10. sz. melléklet**

**Nyilatkozat**

**HACCP tanúsítvány vonatkozásában**

Alulírott \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (képviselő neve) mint a(z) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (cég elnevezése) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (cég adószáma) cégjegyzésre jogosult képviselője a **Biharkeresztes Város Önkormányzat, mint Ajánlatkérő „Biharkeresztes Város Önkormányzata - óvoda, iskola, bölcsőde közétkeztetése és az idősek szociális étkeztetése”** tárgyában kiírt beszerzési eljárás során

**n y i l a t k o z o m *,***

hogy az általam képviselt gazdasági szereplő rendelkezik a HACCP rendszer üzemelését biztosító tanúsítvánnyal, vagy az azzal egyenértékű tanúsítvánnyal, vagy az egyenértékű minőségbiztosítási intézkedések egyéb bizonyítékaival, melyeket az ajánlatunkhoz csatolunk.

Kelt: …………………………., 2025. év ………..…….. hó ….. nap

…………………………………………

cégszerű aláírás

**11. sz. melléklet**

**Nyilatkozat**

**szállítóeszközök vonatkozásában**

Alulírott \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (képviselő neve) mint a(z) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (cég elnevezése) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (cég adószáma) cégjegyzésre jogosult képviselője a **Biharkeresztes Város Önkormányzat, mint Ajánlatkérő „Biharkeresztes Város Önkormányzata - óvoda, iskola, bölcsőde közétkeztetése és az idősek szociális étkeztetése”** tárgyában kiírt beszerzési eljárás során

**n y i l a t k o z o m *,***

hogy az általam képviselt gazdasági szereplő rendelkezik 3 db, a hatályos jogszabályokban meghatározott követelményeket teljesítő, így különösen a 853/2004.EK rendeletben meghatározott követelményeket teljesítő, az eljárás tárgyának szállítására alkalmas szállító járművel, továbbá arról, hogy a fentiek szerinti megfelelő szállítóeszközzel a szerződés időtartama alatt folyamatosan, megszakítás nélkül rendelkezni fogunk.

Kelt: …………………………., 2025. év ………..…….. hó ….. nap

…………………………………………

cégszerű aláírás

**12. sz. melléklet**

**NYILATKOZAT**

**Pénzügyi Nyilatkozat A BESZERZÉS TÁRGYÁBÓL SZÁRMAZÓ Árbevételről**

**P/1. alkalmasság**

Alulírott ……………........ mint a(z) ……………………. (cégnév, székhely) cégjegyzésre jogosult képviselője a **„Biharkeresztes Város Önkormányzata - óvoda, iskola, bölcsőde közétkeztetése és az idősek szociális étkeztetése”** tárgyú beszerzési eljárásban

**n y i l a t k o z o m,**

hogy az általam képviselt gazdasági társaságnak az Ajánlati Felhívás megküldésének napját megelőző utolsó mérlegfordulónappal lezárt üzleti év (2024.) vonatkozásában a beszerzés tárgya (közétkeztetés) szerinti - általános forgalmi adó nélkül számított – árbevétele az alábbi:

|  |  |
| --- | --- |
| **Üzleti év** | **A beszerzés tárgyából (közétkeztetés) származó árbevétel (Ft)** |
| 2024 |  |
| **Összesen:** |  |

Kelt:……………….., 2025. …………………….

……………………………….

Ajánlattevő cégszerű aláírása

**13. sz. melléklet**

**Ajánlati biztosíték befizetés igazolás**

**14. sz. melléklet**

**NYILATKOZAT**

**felelősségbiztosításról**

**„Biharkeresztes Város Önkormányzata - óvoda, iskola, bölcsőde közétkeztetése és az idősek szociális étkeztetése” tárgyában kiírt beszerzési eljáráshoz**

Alulírott ……………........ mint a(z) ……………………. (cégnév, székhely) gazdasági szereplő cégjegyzésre jogosult képviselője nyilatkozom, hogy a tárgyi eljárásban nyertességem esetén szerződéskötés időpontjáig\*,

* az ajánlati felhívásban előírt feltételeknek megfelelően, a beszerzés tárgyát képező munkára, a szerződés teljesítésének teljes időtartamára felelősségbiztosítást kötünk és a teljesítés alatt folyamatosan fenntartjuk,
* az ajánlati felhívásban előírt feltételeknek megfelelően a meglévő felelősségbiztosításunkat kiterjesztjük a szerződés tárgyát képező munkára, a szerződés teljesítésének teljes időtartamára és a teljesítés alatt folyamatosan fenntartjuk.

Kelt:……………….., 2025. …………………….

…………..………..………………

Ajánlattevő cégszerű aláírása

**15. sz. melléklet**

**Nyilatkozat**

**FELIR azonosító vonatkozásában**

Alulírott \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (képviselő neve) mint a(z) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (cég elnevezése) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (cég adószáma) cégjegyzésre jogosult képviselője a **Biharkeresztes Város Önkormányzat, mint Ajánlatkérő „Biharkeresztes Város Önkormányzata - óvoda, iskola, bölcsőde közétkeztetése és az idősek szociális étkeztetése”** tárgyában kiírt beszerzési eljárás során

**n y i l a t k o z o m *,***

hogy az általam képviselt gazdasági szereplő rendelkezik aktív, a közétkeztetési tevékenységre vonatkozó, az élelmiszerláncról és hatósági felügyeletéről szóló 2008. évi XLVI. törvény szerinti FELIR azonosítóval.

Kelt: …………………………., 2025. év ………..…….. hó ….. nap

…………………………………………

cégszerű aláírás

1. Kérjük a megfelelőt aláhúzni [↑](#footnote-ref-1)
2. Kérjük a megfelelőt aláhúzni [↑](#footnote-ref-2)